In nomine Verbi incarnati. Noverint cuncti fideles, quod ego Gauzpertus et uxor mea Rotrudis donamus Deo et Sancto Petro aliquid de rebus nostris quæ sunt site in pago Maticensi, in villa Segia, hoc est unum curtilum indominicatum, qui terminat a mane et a meridie volvente via, a sero et a cercio terra Mainardi. Infra isto terminio, meam porcionem vobis dono, et dono vobis medietatem de mea parte de silva quam vocant Fractiacam, et medietatem de Cumba Lanfredi. Hanc donationem pro animabus nostris facimus, ut Dominus retribuat nobis in futuro. Actum Cluniaco publicæ. S. Gauzberti et uxoris ejus Rotrudis, qui fecerunt et firmare rogaverunt. S. Alberti. S. Bernar. S. Ramnaldi. S. Aldevert. S. Engelgerius. Data mense aprili, regnante Rodberto rege anno XII. Andraldus levita scripsit. Ego frater Vivianus conventum habeo Gauzperto, omni anno quandiu vixerit, dare dimidium modium de annona et de vino sextarios XII et deneratas sex de carne, et hoc ad torcular qui vocitatur Segia.